google/wiki40b huggingface dataset:
Σωτήριος Ανάργυρος

Βιογραφία

Γεννημένος στις Σπέτσες το 1849 με καταγωγή από την ένδοξη σπετσιώτικη γενιά των Αναργυραίων, υπήρξε η σπουδαιότερη προσωπικότητα των Σπετσών του τελευταίου αιώνα. Ενσάρκωσε το κλασικό τύπο του νέου Έλληνα μετανάστη.
Η δίψα του για επιτυχία τον οδηγεί από νεαρή ηλικία σε περιπλανήσεις με σταθμούς την Κωνσταντινούπολη, τη Ρουμανία, την Αίγυπτο, τη Γαλλία και τέλος την Αγγλία. Εκεί ασχολείται για πρώτη φορά με τα καπνά. Το 1883 ο Ανάργυρος, οδηγημένος από το εμπορικό του ένστικτο, μεταναστεύει στη Νέα Υόρκη της Αμερικής. Εκεί προσλαμβάνεται στη μεγάλη καπνοβιομηχανία του Αμερικανοεβραίου Τόμπσον, την οποία και στο τέλος κληρονομεί μετά την υιοθεσία του από τον μεγαλοβιομήχανο. Με βάση την επιχείρηση αυτή, ο Ανάργυρος κτίζει ένα πραγματικό εμπορικό κολοσσό στο χώρο των καπνών και επεκτείνεται σχεδόν σε όλη την αμερικανική αγορά.
Το 1894 επιστρέφει για πρώτη φορά στις Σπέτσες. Ξανάρχεται τον επόμενο χρόνο οπότε γνωρίζει - και λίγο αργότερα παντρεύεται - τη δεύτερη εξαδέλφη του Ευγενία Θ. Αναργύρου. Το ζεύγος γυρίζει στην Αμερική, για τρία ακόμη χρόνια. Η νοσταλγία όμως της γυναίκας του για τις Σπέτσες εξαναγκάζουν τον Ανάργυρο να πουλήσει τις επιχειρήσεις του στην Αμερική και να εγκατασταθεί στις Σπέτσες. Από την πώληση της καπνοβιομηχανίας του και μόνο εισέπραξε τότε το ιλιγγιώδες ποσό των 650.000 δολαρίων.
Η επιστροφή του Ανάργυρου στο νησί είναι η αρχή της ανάπτυξης των Σπετσών. Η εμπορική του δραστηριότητα συνεχίζεται και στην Ελλάδα. Οι Σπέτσες όμως αποτελούν το επίκεντρο των ενεργειών του. Το 1904 τελειώνει η ανέγερση πολυτελούς αρχοντικού, νεοκλασικού ρυθμού, στο κέντρο της πόλης. Το 1907 κατασκευάζει με δικά του έξοδα, το πρώτο υδραγωγείο του νησιού. Το 1913-14 η προσφορά του μεγάλου ευεργέτη προς το νησί είναι μεγάλη. Πρώτον αγοράζει μεγάλη έκταση την οποία αναδασώνει, δημιουργώντας και πάλι το πευκοδάσος των Σπετσών, δεύτερον ανοίγει περιφερειακούς δρόμους στο νησί και τρίτον κατασκευάζει το ξενοδοχείο Ποσειδώνιο. Το τελευταίο αυτό έργο του έδωσε μεγάλη τουριστική ώθηση στις Σπέτσες και ανέδειξε το νησί σε παραθεριστικό κέντρο των ανώτερων κοινωνικών στρωμάτων.
Το 1927 γίνεται η έναρξη της λειτουργίας της Αναργυρείου - Κοργιαλενίου Σχολής η οποία ήταν η μεγαλύτερη προσφορά του εθνικού ευεργέτη και πραγματικά ανέβασε το πολιτιστικό επίπεδο του νησιού. Η Σχολή υπήρξε ένα από τα καλύτερα πρότυπα κολέγια των Βαλκανίων και υπήρξε έμπνευση του Ελευθερίου Βενιζέλου, προσωπικού του φίλου και δημιούργημα του Ανάργυρου. Λειτούργησε μέχρι το 1983 με Έλληνες και αλλοδαπούς μαθητές.
Εκτός από τις προσφορές του προς το νησί, σημαντικές είναι και οι δωρεές του προς το κράτος για την αγορά αεροπλάνων, όπως το 1912 έδωσε το ποσό των 40.000 δραχμών για την αγορά τους και υπέρ των αναπήρων πολέμων, τον Οκτώβριο του 1912 με το ποσό των 100.000 δραχμών
Κυριάκος Κουβελιώτης

Σπουδές

Ο Κυριάκος Κουβελιώτης αποφοίτησε από την Φιλοσοφική Σχολή του Αριστοτελείου Πανεπιστημίου Θεσσαλονίκης και συνέχισε τις σπουδές του στο Πανεπιστήμιο του Λάνκαστερ σε μεταπτυχιακό επίπεδο στον τομέα των Πολιτικών Επιστημών με αντικείμενο την Διπλωματία. 
Αναγορεύτηκε Διδάκτωρ Φιλοσοφίας από το Πανεπιστήμιο του Νιούκαστλ απόν Τάιν με ερευνητικό αντικείμενο την Ευρωπαϊκή Εξωτερική Πολιτική και Πολιτική Ασφάλειας σε σχέση με την Ελλάδα ενώ ολοκλήρωσε έναν κύκλο μεταδιδακτορικής έρευνας στο Πανεπιστήμιο Αμπερντήν στο αντικείμενο της Λήψης Αποφάσεων και έναν δεύτερο στην Ελλάδα με υποτροφία του Ιδρύματος Κρατικών Υποτροφιών (ΙΚΥ) στον τομέα της Διαχείρισης Κρίσεων και των Διαπραγματεύσεων. Έχει διδάξει Πολιτικές Επιστήμες, Φιλοσοφία και Διευθυντική στα πανεπιστήμια Νιούκαστλ απόν Τάιν, Σάντερλαντ και Κιλ. Διδακτικό έργο παρουσίασε επίσης στο Πανεπιστήμιο Ινδιανάπολης, όπως και στη Σχολή Πολέμου του Πολεμικού Ναυτικού και της Πολεμικής Αεροπορίας.

Εκπαιδευτικό έργο

Ο Κυριάκος Κουβελιώτης σήμερα είναι πρόεδρος του Εκπαιδευτικού Οργανισμού «Atheneum - Liberal Studies» και καθηγητής του Διεθνούς Τελεματικού Πανεπιστημίου «International Telematic University Uninettuno».
Σχεδιάζει και υλοποιεί προγράμματα τηλε-εκπαίδευσης και ηλεκτρονικής μάθησης μέσω του διαδικτύου, της τηλεόρασης και των νέων τεχνολογιών. Είναι εμπνευστής του «Ελεύθερου Ψηφιακού Πανεπιστημίου».
Τατιάνα Καραπαναγιώτη

Βιογραφικά στοιχεία

Γεννήθηκε στην Αθήνα και είναι κόρη του Λέοντα Καραπαναγιώτη, δημοσιογράφου, και της Ελένης Βαλαωρίτη. Από την πλευρά του πατέρα της έχει καταγωγή από γνωστή οικογένεια της Μυτιλήνης και ειδικότερα του χωριού Μόρια της Λέσβου, που βρίσκεται πολύ κοντά στην πόλη της Μυτιλήνης. Είναι εγγονή του Βύρωνα Καραπαναγιώτη, στενού συνεργάτη του Ελευθέριου Βενιζέλου, που χρημάτισε τότε, βουλευτής Λέσβου και υπουργός των κυβερνήσεων Ελ. Βενιζέλου, ενώ συμμετείχε επίσης και στο κίνημα Νικολάου Πλαστήρα. Από την πλευρά της μητέρας της κατάγεται από την παλιά οικογένεια Βαλαωρίτη και είναι εγγονή του υπουργού Αριστοτέλη Ι. Βαλαωρίτη, δισέγγονη του πολιτικού & τραπεζικού Ιωάννη Βαλαωρίτη καθώς και τρισέγγονη του ποιητή Αριστοτέλη Βαλαωρίτη. Φοίτησε στη Σχολή Μωραΐτη και σπούδασε στο Λονδίνο. Εργάζεται ως παραγωγός ταινιών, τηλεοπτικών εκπομπών  (Οι Φάκελοι, 2004 - 2008) και ντοκυμαντέρ και έχει διατελέσει πρόεδρος του Ελληνικού Κέντρου Κινηματογράφου. Σήμερα είναι παραγωγός των τηλεοπτικών εκπομπών "Έρευνα" του Παύλου Τσίμα και "Πρωταγωνιστές" του Σταύρου Θεοδωράκη. Παράλληλα συνεργάζεται με εκδοτικούς οίκους ως φωτογράφος.
Στις βουλευτικές εκλογές του 2009 τοποθετήθηκε στο ψηφοδέλτιο Επικρατείας του ΠΑΣΟΚ, χωρίς να εκλεγεί. Τον Φεβρουάριο του 2012, όμως, κλήθηκε να αντικαταστήσει τη Μάγια Τσόκλη, που είχε παραιτηθεί, με αποτέλεσμα να καταλάβει τη βουλευτική έδρα.  Στις 17 Μαΐου 2012 διορίστηκε υπηρεσιακή Υπουργός Πολιτισμού και Τουρισμού στην Κυβέρνηση Πικραμμένου. Διετέλεσε μέλος του εποπτικού συμβουλίου της ΝΕΡΙΤ.
Κατοικεί στην Αθήνα.
Η Σημερινή

Ιστορικά Στοιχεία

Η πρώτη έκδοση της εφημερίδας έγινε τις 3 Φεβρουαρίου 1976, σε σχήμα μεγάλου μεγέθους. Ο αρχισυντάκτης ήταν ο Αλέκος Κωνσταντινίδης μέχρι το 1982 που αποχώρησε και ανέλαβε αρχισυντάκτης της εφημερίδας Αλήθεια. Οι άλλες καθημερινές ελληνόγλωσσες εφημερίδες της Κύπρου εκτός από την Αλήθεια (2015) είναι  ο Φιλελευθερος, ο Πολίτης και η Χαραυγή. Ολες οι καθημερινές είναι μικρού μεγέθους εκτός από Φιλελεύθερο που συνεχίζει να είναι μεγάλου μεγέθους.
Η Σημερινή είναι μία από τις παλαιότερες εφημερίδες της Κύπρου.
Στην ιστοσελίδα της εφημερίδας υπάρχει διαθέσιμο αρχείο από τις εκδόσεις από τον Νοέμβριο του 2005. Το αρχείο περιέχει τις περισσότερες σελίδες σε μορφή pdf.
Ποδοσφαιρική Ομοσπονδία Ταϊλάνδης

Ιστορία

Το ποδόσφαιρο πρωτοεμφανίστηκε στην Ταϊλάνδη το 1897. Το 1916, ο βασιλιάς Βατζιραβούντ ίδρυσε την «Ποδοσφαιρική Ομοσπονδία Ταϊλάνδης υπό την αιγίδα της Αυτού Μεγαλειότητας του Βασιλιά». Στη συνέχεια η ομοσπονδία προσχώρησε στη Διεθνή Ποδοσφαιρική Ομοσπονδία (FIFA) το 1925 και στην Ασιατική Συνομοσπονδία Ποδοσφαίρου (AFC) το 1954.
Η εθνική ομάδα ποδοσφαίρου της Ταϊλάνδης συμμετείχε στους Ολυμπιακούς Αγώνες για πρώτη φορά στην Αυστραλία το 1956. Το πρώτο γήπεδο ποδοσφαίρου, το Εθνικό Στάδιο, χτίστηκε το 1935. Το Κύπελλο του Βασιλιά, το πρώτο κύπελλο ποδοσφαίρου συστάθηκε το 1968. Δύο χρόνια αργότερα, το Κύπελλο της Βασίλισσας, ένα εθνικό κύπελλο, δημιουργήθηκε το 1970.
Υποθερμία

Η υποθερμία είναι η ελάττωση της θερμοκρασίας όλου του σώματος, ακόμη και κάτω από τους 35 βαθμούς Celsius (Κελσίου) ᵒC.

Αίτια και κίνδυνοι

Η υποθερμία προκαλείται από τη χαμηλή θερμοκρασία του περιβάλλοντος, τους υγρούς και ψυχρούς ανέμους ή από την πολύωρη παραμονή στο νερό ή σε υποθερμαινόμενα δωμάτια. Η επικίνδυνη υποθερμία δεν είναι απαραίτητο να συμβαίνει σε θερμοκρασίες παγωνιάς. Τα ηλικιωμένα άτομα, για παράδειγμα, μπορεί να πάθουν υποθερμία και σε θερμοκρασίες άνω των 0ᵒC. Η παρατεταμένη παραμονή στο ψύχος μπορεί να θέσει σε κίνδυνο τη ζωή, επειδή μειώνει τη θερμοκρασία του σώματος με ή χωρίς κρυοπαγήματα.

Πρώτες Βοήθειες

Η εμφάνιση οποιωνδήποτε από τα ενδεικτικά συμπτώματα, δημιουργεί την ανάγκη άμεσης αντιμετώπισης. Ο πάσχων θα πρέπει να μπει σε ζεστό δωμάτιο, να του αφαιρεθούν τα ρούχα και να τυλιχθεί με κουβέρτες ή οτιδήποτε άλλο θερμαντικό. Αν ο πάσχων διατηρεί τις αισθήσεις του, καλό είναι να πιει ένα ζεστό ρόφημα, όχι όμως οινοπνευματώδες. Επίσης αποφεύγουμε να κάνουμε μασάζ σε οποιαδήποτε περιοχή, γιατί ενισχύουμε τις πιθανότητες για καρδιακή ανακοπή. Πάντοτε όμως, πριν από οτιδήποτε, αν δεν είμαστε ειδικοί, συμβουλευόμαστε τον γιατρό μας ή κάποιον ειδικό.
Συνέδριο του Κομμουνιστικού Κόμματος της Σοβιετικής Ένωσης

Το Συνέδριο του Κομμουνιστικού Κόμματος της Σοβιετικής Ένωσης (ρωσικά: съезд КПСС‎) ήταν η συνέλευση των εκπροσώπων του Κομμουνιστικού Κόμματος της Σοβιετικής Ένωσης και των προκατόχων του. Σύμφωνα με το καταστατικό του κόμματος ήταν το ανώτατο κυβερνόν σώμα ολόκληρου του ΚΚΣΕ. Ανάμεσα σε δύο κογκρέσα την ηγεσία του κόμματος είχε η Κεντρική Επιτροπή. Η συχνότητα διεξαγωγής και η ονομασία των Κογκρέσων άλλαξε αρκετές φορές.
Futurama (βιντεοπαιχνίδι)

Σενάριο

Το παιχνίδι αρχίζει με τον Καθηγητή Φάρνσγουορθ, ο οποίος φορώντας ένα σομπρέρο, πουλάει την εταιρία διανομής Πλάνετ  Εξπρές στην Μαμά, με την δικαιολογία ότι η επιχείρηση έχανε χρήματα εδώ και χρόνια εξαιτίας κακής διαχείρισης. Αυτή η εξαγορά κάνει την Μαμά ιδιοκτήτρια του πάνω από 50% της Γης, επιτρέποντάς την με αυτόν τον τρόπο να γίνει απόλυτη κυβερνήτης της Γης. Πολύ σύντομα, κάνει τους ανθρώπους σκλάβους της.
Μετά την επισκευή του σκάφους της Πλάνετ Εξπρές, οι Φράι, Λίλα, Μπέντερ και Φάρνσγουορθ δραπετεύουν από τη Γη με την καινούρια εφεύρεση του Καθηγητή, το Re-animator, το οποίο επαναφέρει το πλήρωμα πίσω στη ζωή κάθε φορά που αυτοί πεθαίνουν. Παρ' όλα αυτά, η Μαμά τους καταδιώκει σε μία προσπάθεια να αιχμαλωτίσει τον Φάρνσγουορθ. Ελπίζει να μετατρέψει τη Γη σε ένα τεράστιο πολεμικό πλοίο και ο Φάρνσγουορθ είναι το μοναδικό άτομο που γνωρίζει πως να κατασκευάσει μια μηχανή αρκετά μεγάλη, ώστε να μετακινήσει τη Γη. Τελικά καταφέρνει να αιχμαλωτίσει τον Φάρνσγουορθ, τοποθετεί το κεφάλι του σε ένα βάζο και στέλνει το σκάφος προς τον ήλιο με την Λίλα και τον Μπέντερ εν πλω.
Αφού ανακαλύπτουν ότι ο ήλιος είναι κατοικήσιμος, βοηθούν τους ανθρώπους του ήλιου και στη συνέχεια κατευθύνονται προς τον πλανήτη Bogad, όπου κατοικεί ο Adoy, o μέντορας του Φάρνσγουορθ. Ο Adoy έχει εφεύρει μία χρονομηχανή, την οποία χρησιμοποιεί για να στείλει τον Φράι, τη Λίλα και τον Μπέντερ πίσω στο χρόνο λίγα λεπτά πριν η Μαμά αγοράσει την Πλάνετ Εξπρές από τον Καθηγητή. Παρ' όλα αυτά, το σκάφος συγκρούεται πάνω στην Πλάνετ Εξπρές, καταστρέφοντας το σκάφος. Αυτό τους οδηγεί στο να κλέψουν το σκάφος του παρελθόντος, αφήνοντας το κατεστραμένο σκάφος για επισκευή από τους παλιούς εαυτούς τους. Επιχειρούν να σταματήσουν την αγορά, κάτι που ωθεί την Μαμά να στείλει τον Destructor για να τους επιτεθεί. Νικούν το ρομπότ, αλλά ο Re-animator παθαίνει βλάβη και πέφτει στον Destructor, με αποτέλεσμα αυτός να πέσει πάνω στο πλήρωμα. Νευριασμένος από το γεγονός ότι το ρομπότ σκότωσε το πλήρωμά του, ο Καθηγητής αρνείται να πουλήσει την Πλάνετ Εξπρές. Στη συνέχεια όμως, η Μαμά τον δωροδοκεί με ένα σομπρέρο και αυτός της πουλά την εταιρία. Αυτό έχει ως αποτέλεσμα τα γεγονότα του παιχνιδιού να συνεχίζουν σε ένα ατελείωτο κύκλο

Ανάπτυξη

Η ανάπτυξη του παιχνιδιού ξεκίνησε πριν την ακύρωση της σειράς, αλλά το παιχνίδι κυκλοφόρησε τελικά μετά την προβολή του τελευταίου επεισοδίου της. Για το λόγο αυτό, το παιχνίδι είναι γνωστό ως ένα "χαμένο επεισόδιο" καθώς περιλαμβάνει 28 λεπτά καινούριου animation.
Πολλά άτομα από την ομάδα της σειράς εργάστηκαν και για το βιντεοπαιχνίδι. O Ματ Γκρέινινγκ ήταν υπεύθυνος ανάπτυξης του παιχνιδιού και ο Ντέιβιντ Κόεν ήταν υπεύθυνος για τους ηθοποιούς. Οι ηθοποιοί που χρησιμοποιήθηκαν ήταν οι ίδιοι με αυτούς της σειράς: Μπίλι Γουέστ, Κέιτι Σαγκάλ, Τζον Ντιμάτζιο, Τρες Μακνίλ, Μορίς Λαμάρς και Ντέιβιντ Χέρμαν. Ο Φιλ Λαμάρ και η Λόρεν Τομ δεν συμμετείχαν στο βιντεοπαιχνίδι λόγω περιορισμένου μπάτζετ. Ακόμη, ο Κρίστοφερ Τινγκ που εργάστηκε για την σειρά ανέλαβε και τη μουσική σύνθεση του παιχνιδιού, ενώ ο σεναριογράφος και παραγωγός της σειράς J. Stewart Burns ήταν υπεύθυνος για την πλοκή του.
Μοχάμενταν ΣΚ (Ντάκα)

Τμήμα ποδοσφαίρου ανδρών

Το τμήμα ποδοσφαίρου ανδρών έχει κατακτήσει τα περισσότερα πρωταθλήματα από κάθε άλλο τμήμα του συλλόγου.

Τμήμα κρίκετ ανδρών

Το τμήμα κρίκετ του συλλόγου αγωνίζεται στην κορυφαία κατηγορία της χώρας. Είναι πολυνίκης της διοργάνωσης του πρωταθλήματος Ντάκα Πρέμιερ Λιγκ.

Άλλα τμήματα

Τα τμήματα χόκεϊ επί χόρτου, πετοσφαίρισης και αντιπτέρισης έχουν κατακτήσει τίτλους στα πρωταθλήματα της χώρας.
Απόντες

Βραβεία/Διακρίσεις

Η ταινία απέσπασε 4 βραβεία στο Φεστιβάλ Κινηματογράφου Θεσσαλονίκης το 1996 (καλύτερης ταινίας μεγάλου μήκους, σκηνοθεσίας, σεναρίου και β’ ανδρικού ρόλου). Επίσης, πήρε το βραβείο καλύτερης ταινίας από την Πανελλήνια Ένωση Κριτικών Κινηματογράφου και από τα Κρατικά Βραβεία Ποιότητας ΥΠΠΟ.
Πανελλήνιο πρωτάθλημα καταδύσεων 1961

Το Πανελλήνιο πρωτάθλημα καταδύσεων για το έτος 1961 διεξήχθη στο Ολυμπιακό Κολυμβητήριο το διάστημα 14-17 Σεπτεμβρίου του έτους και πρωταθλητής σύλλογος ανακηρύχθηκε ο Ολυμπιακός.
Προσωπικός υπολογιστής

Κεντρικό τροφοδοτικό

Μετατρέπει το εναλλασσόμενο ρεύμα του δικτύου σε συνεχές για χρήση από τα διάφορα εξαρτήματα του υπολογιστή. Δίνει τάσεις +12v, -12v, +5v, +3.3V και +5v.
Γουλιέλμος Α΄ του Αινώ

Βιογραφικά στοιχεία

Ηττήθηκε λίγο πριν γίνει κόμης σε μάχη από τον Γκυ του Ναμούρ (1304), ο Γκυ και ο Ιωάννης Β΄ της Βραβάντης κατέκτησαν το μεγαλύτερο μέρος των Κάτω Χωρών αλλά οι περιοχές ανακτήθηκαν από τον ίδιο τον Γουλιέλμο όταν έγινε δούκας.  Οι μάχες συνεχίστηκαν μέχρι την ειρήνη του Παρισιού (1323) στην οποία ο κόμης της Φλάνδρας αποκήρυξε όλα τα δικαιώματα του στις Κάτω χώρες.
Ο Ιωάννης κατέλαβε το μεγαλύτερο τμήμα της Ουτρέχτης, επιχείρησε να καταλάβει την Φρίσλαντ αλλά απωθήθηκε από τον Εσσέλ Μαρτένα. Μετά τον θάνατο του θείου του Γκυ του Αβέν, επισκόπου της Ουτρέχτης (1317) ο Γουλιέλμος απέκτησε το λιμάνι του Άμστερνταμ το οποίο συγχωνεύτηκε με την Ολλανδία.

Ο πεθερός της Ευρώπης

Ο Γουλιέλμος Α΄ του Αινώ αποκλήθηκε "ο πεθερός της Ευρώπης" δυο από τις θυγατέρες του η Μαργαρίτα και η Φιλίππη παντρεύτηκαν αντίστοιχα τους ισχυρότερους Ευρωπαίους βασιλείς της εποχής τους τον Γερμανό αυτοκράτορα Λουδοβίκο Δ΄ της Βαυαρίας και τον βασιλιά της Αγγλίας Εδουάρδο Γ΄ Πλανταγενέτη, ο ίδιος ο Γουλιέλμος Α΄ παντρεύτηκε την αδελφή του Φίλιππου ΣΤ΄ της Γαλλίας. Φιλοξένησε την Ισαβέλλα της Γαλλίας (1326) την εποχή που περιφερόταν στις Ευρωπαϊκές αυλές αναζητώντας συμμάχους για να ανατρέψει τον σύζυγο της Εδουάρδο Β΄ (1326), πάντρεψε την κόρη του Φιλίππη με τον διάδοχο Εδουάρδο και η Φιλίππη έγινε σύντομα βασίλισσα της Αγγλίας. 
Είναι δημιουργός νέων ιδρυμάτων όπως το θησαυροφυλάκιο και η καγκελαρία.
2491 Τβάστρι

Φυσικά χαρακτηριστικά

Ο φασματικός τύπος του Τβάστρι είναι X. Ο Τβάστρι περιστρέφεται γύρω από τον εαυτό του μία φορά κάθε 4 ώρες 5 λεπτά και 2 δευτερόλεπτα.
Παθητικό κάπνισμα

Το παθητικό κάπνισμα είναι η εισπνοή του καπνού έμμεσα από κάποιον που καπνίζει δίπλα μας ή άμεσα από τον καπνό των τσιγάρων του περιβάλλοντος χώρου, από άλλα πρόσωπα εκτός  του ενεργού καπνιστή. Αυτό συμβαίνει όταν ο καπνός διαπερνά οποιοδήποτε περιβάλλον, προκαλώντας την εισπνοή του από τους ανθρώπους μέσα σε αυτό. Η έκθεση σε παθητικό καπνό μπορεί να προκαλέσει  ασθένειες, αναπηρία και το θάνατο. Οι κίνδυνοι για την υγεία του παθητικού καπνίσματος είναι ένα ζήτημα επιστημονικής συναίνεσης. Οι κίνδυνοι αυτοί είναι ένα μείζον κίνητρο για τους νόμους απαγόρευσης του καπνίσματος στους χώρους εργασίας και τους εσωτερικούς δημόσιους χώρους, όπως εστιατόρια, μπαρ και νυχτερινά κέντρα, καθώς και ορισμένες ανοιχτούς δημόσιους χώρους.
Ανησυχίες γύρω από το παθητικό κάπνισμα έχουν διαδραματίσει κεντρικό ρόλο στη συζήτηση για τις βλαβερές συνέπειες και τους νόμους που αφορούν τα προϊόντα καπνού. Από τις αρχές της δεκαετίας του 1970, η βιομηχανία καπνού έχει δει τη δημόσια ανησυχία για το παθητικό κάπνισμα ως μια σοβαρή απειλή για τα συμφέροντα των επιχειρήσεων της. Οι βλάβες στους παρευρισκόμενους κατά την εισπνοή του καπνού  ήταν αντιληπτές ως ένα κίνητρο για την αυστηρότερη ρύθμιση των νόμων όσον αφορά τα τα προϊόντα καπνού. Παρά την ευαισθητοποίηση του κλάδου των καπνοβιομηχανιών για τις συνέπειες του παθητικού  καπνίσματος από τη δεκαετία του 1980, η βιομηχανία καπνού συντόνισε μια επιστημονική διαμάχη, με στόχο να καθυστερήσει την επιβολή αυστηρότερων νόμων για τα προϊόντα  τους.
Κοινότητα Θερμών Σερρών

Η κοινότητα Θερμών ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμο Νιγρίτας.
Συστάθηκε το 1932, ενώ μέχρι τότε ήταν μέρος της κοινότητας Νιγρίτης. Στη συνέχεια μετονομάστηκε αρχικά σε κοινότητα Τερπνής. Για ένα μικρό διάστημα την περίοδο 1941-42 εντάχθηκε στον νομό Θεσσαλονίκης αλλά στη συνέχεια επανήλθε στον νομό Σερρών. Διατηρήθηκε αμετάβλητη μέχρι το 1998 οπότε καταργήθηκε
Σημαία της καναδικής δυαδικότητας

Η σημαία της καναδικής δυαδικότητας είναι μια ανεπίσημη σημαία η οποία αρχικά κυκλοφόρησε για να αποδείξει την ενότητα του Καναδά κατά τη διάρκεια του δημοψηφίσματος του Κεμπέκ το 1995, σε ράλι για τη πλευρά "όχι".
Η εμφάνιση αυτής της σημαίας εκπροσωπεί τους Αγγλόφωνους και Γαλλόφωνους πληθυσμούς στην εθνική σημαία, με την προσθήκη μπλε ριγών να εκπροσωπούν περίπου σε αναλογία τον αριθμό των Καναδών που είναι Γαλλόφωνοι, ενώ το κόκκινο εκπροσωπεί τους Αγγλόφωνους. Το μπλε χρησιμοποιήθηκε με τέτοιο τρόπο, καθώς είναι το κύριο χρώμα που χρησιμοποιείται στη σημαία του Κεμπέκ.
Γουλιέλμος Λουδοβίκος του Μπάντεν

Βιογραφία

Ήταν ο δευτερότοκος γιος του Φρειδερίκου διαδόχου του Μπάντεν-Ντούρλαχ και της Μαγδαληνής-Βιλελμίνης, κόρης του Γουλιέλμου-Λουδοβίκου δούκα της Βυρτεμβέργης.
Το 1788 απεβίωσε σε ηλικία 56 ετών.
Μενέλαος και Έκτωρ μάχονται επί της σoρού του Ευφόρβου

Ιστορικό του ευρήματος

Το κεραμικό κατασκευάστηκε σε εργαστήριο της Κω γύρω στα 600 π.Χ.. Βρέθηκε στην Κάμειρο και αγοράστηκε από το Βρετανικό Μουσείο το 1860.

Περιγραφή

Ο δίσκος είναι πλαισιωμένος με τρίγλυφα και στιγμορόδακες, ενώ ακολουθούν άλλες δύο διακοσμητικές ζωνες και ένας δακτύλιος. Στο εσωτερικό του εικονίζεται η χαρακτηριστική σκηνή όπως την αποδίδει ο Όμηρος στην Ιλιάδα. 
Πρωταγωνιστές είναι ο Μενέλαος στα αριστερά με τον Έκτωρα στα δεξιά, καθώς μονομαχούν πάνοπλοι με δόρυ, ασπίδα, θώρακα και περικεφαλαία. 
Στο έδαφος κείτεται ο νεκρός Εύφορβος.
Jane

Ιστορική αναδρομή

Η ιστορία τους ξεκινά το 1965, όταν δύο ροκ συγκροτήματα σχολιαρόπαιδων συνεργάστηκαν με το όνομα «JP's» για να κυκλοφορήσουν ένα τραγούδι σινκγλ και διαλύθηκαν τον ίδιο χρόνο. Στο συγκρότημα αυτό ήρθε ο Βέρνερ Ναντόλνυ (κίμπορντ) και με τη σύνθεση Κλάους Χες (κιθάρα), Πέτερ Πάνκα (ντραμς, φωνητικά) Τσάρλυ Μάουχερ (μπάσο, φωνητικά) ιδρύθηκε το γερμανικό θρυλικό κράουτροκ συγκρότημα υπό το όνομα «Jane». Η  πρώτη τους παράσταση πραγματοποιήθηκε στις 5 Δεκεμβρίου του έτους 1970 στο Ανόβερο. Το 1971 προστέθηκε και ο Μπερντ Πουλστ (φωνητικά), ενώ ο Γκίντερ Κέρμπερ διετέλεσε παραγωγός. Το συγκρότημα κυκλοφόρησε τον πρώτο του δίσκο «Together», ενώ ένα χρόνο αργότερα στην ηχογράφηση του «Here we are» η σύνδεση του συγκροτήματος άλλαξε λόγω ασθενειών των μελών του. Μπάσο έπαιξε ο Βόλφγκαγκ Κραντς «Justice of Peace». Στο τρίτο άλμπουμ «Jane III» (1974) έλειψαν τα κίμπορντ, ενώ στα φωνητικά μπαίνει κυρίως ο Μάουχερ. Το συγκρότημα διαλύθηκε προσωρινά το 1994. Οι Πάνκα και Χες διεκδίκησαν δικαστικά τα δικαιώματα του ονόματος του συγκροτήματος για τον εαυτό τους, αλλά το δικαστήριο αποφάνθηκε πως θα μπορούσαν να χρησιμοποιούν το όνομα στις επόμενες δουλειές τους μόνο με προσθήκες όπως «Peter Panka's Jane», «Werner Nadolny's Jane» ή «Klaus Hess's Jane» (χρησιμοποιούσε και τον τίτλο «Mother Jane»). Το 1976 το συγκρότημα ηχογράφησε το θρυλικό «Fire, Water, Earth and Air» το οποίο ακολουθήθηκε από το  «Between Heaven and Hell» ένα χρόνο αργότερα, και το «Jane live at home» το οποίο έγινε αργυρό. Στις αρχές του 1980 οι πωλήσεις του γκρουπ έπεσαν. Ωστόσο, το συγκρότημα συνέχισε να κυκλοφορεί δίσκους και να δίνει παραστάσεις.
Ποταμιά Παΐων Αχαΐας

Τοποθεσία

Είναι χτισμένη σε υψόμετρο 600 μέτρων στον Σκουπέικο Κάμπο, δυόμισι χιλιόμετρα από τον νέο οικισμό της Πάου, μετά τη θέση Χάνι Καλαθά και κατά μήκος (εν μέρη) της Εθνικής Οδού Πατρών-Τριπόλεως («111»). Δίπλα από τον οικισμό ρέει ο ποταμός Πάος. Εγγύς του βρίσκονται, ο παραδοσιακός οικισμός Βεσίνι, ο παλιός και νέος οικισμός της Πάου, οι μικροί οικισμοί Δεχουναίικα και Μπάφι, το κεφαλοχώρι της Δάφνης (Στρέζοβα), τα Νάσια, το Πεύκο και οι οικισμοί της Χόβολης.

Ιστορία

Αναφέρεται στα 1901 η τοποθεσία με την ονομασία «Βεσινέϊκα Καλύβια» με εποχική κατοίκηση και απέχουσα δεκαεπτά ώρες δρόμο από την Πάτρα, επτάμιση ώρες από τα Καλάβρυτα, μιάμιση ώρα από το κεφαλοχώρι της Στρέζοβας (σημ. Δάφνη) και δύο ώρες και ένα τέταρτο από το Σοπωτό (σημ. Αροανία), η οποία ταυτίζεται με τον σημερινό οικισμό. Οι κάτοικοί του προέρχονται από τον γειτονικό παραδοσιακό οικισμό του Βεσινίου, εξ ου και η ονομασία του. 
Η σύγχρονη ονομασία «Ποταμιά» προέρχεται λόγω της θέσης του οικισμού δίπλα στον χείμαρρο Πάο.

Διοικητική εξέλιξη

Την 16/10/1940 αναγνωρίστηκε επισήμως ως οικισμός και προσαρτήθηκε στην τότε Κοινότητα Βεσινίου ενώ με το ΦΕΚ 71Α της 27/03/1973, όταν και καταργήθηκε η Κοινότητα Βεσινίου, υπήχθη στην Κοινότητα Πάου. Σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από την 1/1/2011, αποτελεί οικισμό της Τοπικής Κοινότητας Πάου της Δημοτικής ενότητας Παίων του «Καλλικρατικού» Δήμου Καλαβρύτων, ενώ προ της εφαρμογής της διοικητικής μεταρρύθμισης «Καποδίστριας» ήταν οικισμός της Κοινότητας Πάου και στη συνέχεια αποτέλεσε οικισμό του Δημοτικού διαμερίσματος Πάου του «Καποδιστριακού» Δήμου Παΐων.
Ειρήνη Σκλήβα

Καριέρα

Αφού κέρδισε τον τίτλο της Miss Hellas στο διαγωνισμό Σταρ Ελλάς. Σε ηλικία 18 ετών, εκπροσώπησε την Ελλάδα στο Μπανγκαλόρ της Ινδίας, κατά τη διάρκεια της μεγάλης διοργάνωσης Μις Κόσμος του 1996 και επιλέχθηκε ως Miss World 1996. Δεν μπορούσε να πιστέψει ότι νίκησε πραγματικά, δηλώνοντας: «Είχα την αίσθηση ότι ήταν απλώς μια άλλη πρόβα - στις πρόβες, σε μια πρόβα, με είχαν χρησιμοποιήσει ως εικονική νικήτρια».
Έπειτα, επέστρεψε στην Ελλάδα όπου και ακολούθησε μια καριέρα στην τηλεόραση και στο μόντελινγκ, με το πρόσωπό της να εμφανίζεται στα εξώφυλλα πολλών ελληνικών περιοδικών, όπως το Diva και το LipStick. Έχει συμμετάσχει σε μερικές μεγάλες επιδείξεις μόδας παγκοσμίως, στην Αθήνα, το Μιλάνο και το Μόναχο. Εκπροσωπείται από το Ace Models Agency.
Κατά τη διάρκεια των Θερινών Ολυμπιακών Αγώνων του 2004 και μεταξύ άλλων, η Σκλήβα άφησε την υπογραφή της στην Ελιά: Το δέντρο της Αθήνας, ένα γλυπτό δέντρο ελιάς που βρισκόταν στο πάρκο ψυχαγωγίας της Πλατείας Νερού και αντιπροσώπευε την επιστροφή των Ολυμπιακών Αγώνων στην πατρίδα τους.

Προσωπική ζωή

Παντρεύτηκε τον Σεπτέμβριο του 2002 και απέκτησε την πρώτη της κόρη τον Ιούλιο του 2003.
Εθνική Μπουτάν (ποδόσφαιρο ανδρών)

Η Εθνική Μπουτάν είναι η εθνική, ποδοσφαιρική ομάδα του Μπουτάν. Ελέγχεται από την Ποδοσφαιρική Ομοσπονδία Μπουτάν, η οποία συνδέεται με την Ασιατική Συνομοσπονδία Ποδοσφαίρου. Έδρα της ομάδας είναι το 
Changlimithang Stadium. Είναι από τις πιο αδύναμες ομάδες στον κόσμο. Από το Δεκέμβριο του 2012 βρίσκονται στην τελευταία θέση της παγκόσμιας κατάταξης.
862 Φράντσια

Φυσικά χαρακτηριστικά

Η μέση διάμετρος της Φράντσιας εκτιμάται σε 27,26 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,137. Η Φράντσια περιστρέφεται γύρω από τον εαυτό της μία φορά κάθε 15 ώρες και 3 λεπτά.